Finančno računovodstvo obsega informiranje na podlagi knjigovodstva, računovodskega predačunavanja, nadziranja in analiziranja sredstev ter obveznosti do njihovih virov, prihodkov, stroškov in odhodkov. Ukvarja se z evidentiranjem nabavnega procesa, finančnimi naložbami in  vračanjem denarnih sredstev. Podkategorije zajemajo sintetično računovodstvo (računovodski izkazi/bilance) in analitično oz. področno računovodstvo (sredstva, zaloge).
Poslovodno ali upravljalno računovodstvo je usmerjeno v oblikovanje informacij za prihodnje poslovne odločitve. Le-to se prav tako ukvarja z načrtovanjem in predračuni.